Taj Mahal

Dr Tadsch Mahal (änglisch: Taj Mahal, Perso-Arabisch: تاج محل‎ / Devanagari: ताजमहल tāj mahal, „Chrone vom Ort“ bzw. „Chrone-Balast“) isch e Mausoleum (Grabmoschee) z Agra im indische Bundesstaat Uttar Pradesh. S Geböid isch 58 Meter hooch und 56 Meter bräit und stoot uf ere 100 × 100 Meter groosse Blatform us Marmor. Dr Groossmogul Schaa Dschahan het s zum Aadänke an sini groossi Liebi Mumtaz Mahal (Arjumand Bano Begum) lo baue, wo im Joor 1631 gstorbe isch. Dr Tadsch Mahal isch 1983 in d Liste vom UNESCO-Wältkulturerb ufgnoo worde. Er gältet wäge dr Harmonii vo sine Broporzione as äins vo de schönste und bedütendste Bischbil vom Mogulstil. Dr Rabindranath Tagore het en in äim vo sine Gedicht as „e Drääne uf dr Backe vo dr Zit“ beschriibe. Dr Tadsch Mahal isch immer non e Moschee, wo Muslim chömme cho bäte. Er isch e beliebts Ziil vo früsch verhürootete indische Bäärli, wo hoffe, ass dr Bsuech iiri Liebi wurd sterke. Im Joor 2015 si öbbe 3 Millione Turiste dr Tadsch Mahal cho bschaue. Litratuur W. E. Begley (Hg.): Taj Mahal. The Illumined Tomb. The Aga Khan Programm for Islamic Architecture, Harvard University and Massachusetts Institute of Technology Cambridge, Mass., 1989, ISBN 0-295-96944-X Neil Parkyn: Siebzig Wunderwerke der Architektur. Frederking & Thaler Verlag GmbH, Münche 2006, ISBN 3-89405-536-7 Weblingg ASI (Archaeological Survey of India): Taj Mahal (änglisch) Informationen über das Welterbe Taj Mahal Iidrag in der Wälterbliste vo dr UNESCO uf Änglisch und uf Französisch Der Taj Mahal as 3D-Modäll im 3D Warehouse vu Google SketchUp D Baumaterial wo im Geböid brucht worde si (änglisch) Virtuelle Bsuech vom freie dreidimensionale Modäll vom Tadsch Mahal Fuessnoote